Palm Valley Inn & Conference Centre | LekkeSlaap
Vanaf R1 435 per nag (plek vir 2)
Palm Valley se selfsorg-vakansiewoonstelle is net 700 m van die Hartbeespoortdam af. Dit is die ideale verblyf vir sakereisigers, konferensiegangers, of diegene wat 'n spesiale geleentheid wil vier, of op soek is na 'n romantiese wegbreek. Ons vriendelike atmosfeer sal verseker dat jy jou tydjie hier geniet.
Die woonstelle is ruim en het 1, 2 of 3 slaapkamers vir gesinne. Elke woonstel beskik oor 'n leefarea met lugversorging, 'n badkamer, DStv se hotelpakket, 'n volledig toegeruste kombuis en ingeboude braaigeriewe op die stoep. Die hoofslaapkamer is ingerig met 'n kluis en haardroër en elke kamer het 'n plafonwaaier.
Gaste is welkom om af te koel in ons skitterende swembad op warm somerdae, en 'n drankie uit ons kroeg te geniet. Palm Valley Inn het ook veilige parkeerplek vir bote.
Palm Valley is naby die Oewer se piekniekplekke geleë, langs Hartbeespoortdam waar booteienaars hul bote te water kan laat. Dit is ook na aan natuurreservate, wêrelderfenisgebiede en verskeie gholfbane soos Pecanwood, Sun City, Shandy Lane, Magaliespark en Brits.